ปวดท้องด้นขวาบนเป็นๆหายๆทานยาแก้อักเสบmoxilinได้มั้ยครับ
สวัสดีค่ะ งาน,อาการปวดท้องด้านขวาส่วนบน เกิดได้จากหลายสาเหตุ เช่น1.กล้ามเนื้อบริเวณหน้าท้องบาดเจ็บ อาการปวดจะสัมพันธ์กับการเปลี่ยนท่าทาง โดยจะปวดในบางท่าทาง มักมีจุดกดเจ็บที่ชัดเจน ซึ่งอาจเกิดจากการทำงานที่ใช้กล้ามเนื้อหน้าท้องมากไป เช่น การก้มๆ เงยๆ หรือนั่งในท่างอตัวนานไป หรือออกกำลังกายบางท่าที่ใช้กล้ามเนื้อหน้าท้อง เป็นต้น2. มีนิ่วในถุงน้ำดี โดยจะทำให้เกิดอาการปวดท้องบริเวณช่องท้องส่วนบนด้านขวา และมักปวดร้าวไปยังไหล่ขวาหรือบริเวณหลังด้านขวา และมักมีอาการคลื่นไส้ อาเจียนร่วมด้วย อาการปวดมักเกิดขึ้นหลังจากทานอาหารมื้อหนัก หรืออาหารที่มีไข่มันสูง นอกจากนี้อาจมีอาการอื่นๆ เช่น อาหารไม่ย่อย ท้องอืด ท้องเฟ้อ มีลมในกระเพาะอาหาร และอาจมีจุกเสียดบริเวณลิ้นปี่ด้วย3. ถุงน้ำดีอักเสบเฉียบพลัน จะมีอาการปวดท้องด้านขวารุนแรง มีไข้ ตัวเหลือง ตาเหลือง คลื่นไส้ อาเจียน4. ตับอักเสบ ซึ่งอาจเกิดจากการติดเชื้อ เช่น ไวรัสตับอักเสบชนิดเอ บี หรือไม่ได้เกิดจากการติดเชื้อ เช่น ไขมันพอกตับ การทานยาบางชนิดต่อเนื่องนานหรือในปริมาณมาก การดื่มเครื่องดื่มที่มีแอลกอฮอล์เป็นประจำ เป็นต้น นอกจากปวดท้องแล้ว ก็มักมีอาการคลื่นไส้ อาเจียน เบื่ออาหาร ตัวเหลือง ตาเหลือง เป็นต้น5. มีก้อนเนื้องอกในตับหรือมะเร็งตับหากอาการปวดท้องเป็นไม่รุนแรง ไม่มีอาการอื่นๆ ร่วม ก็อาจเกิดจากกล้ามเนื้อหน้าท้องบาดเจ็บก็ได้ แนะนำควรสังเกตอาการไปก่อน สำหรับยา moxilin เป็นตัวยา amoxicillin ซึ่งเป็นยาปฏิชีวนะฆ่าเชื้อนั้น ไม่ควรทานไป เพราะไม่ได้ช่วยลดอาการปวด และเนื่องจาก ลักษณะอาการที่เป็นอยู่ ไม่ได้บ่งบอกว่ามีการติดเชื้ออะไร การทานยาไป เท่ากับได้รับยาไปโดยไม่จำเป็นค่ะหากต้องการบรรเทาปวด ควรทานยาแก้ปวด เช่น พาราเซตามอล ไอบูโพรเฟน เป็นต้น และใช่ช่วงนี้ ก็ควรงดการออกกำลังกายและการเล่นกีฬาต่างๆ ไปก่อน ไมทำงานหนัก ไม่ยกของหนัก เป็นต้น แต่หากอาการไม่ดีขึ้น ปวดมากขึ้น หรือมีอาการอื่นๆ ร่วมอีก ก็ควรไปพบแพทย์เพื่อตรวจหาสาเหตุและรักษาค่ะ